***6. Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2022. július 28. napjára összehívott***

***soron kívüli, nyílt ülésére***

***Az előterjesztés címe és tárgya:***

***Csabdi Község Önkormányzat Vis maior támogatásra benyújtandó pályázata a Csabdi, külterület 024., 092., 031-es hrsz-ú utak helyreállítására***

***A tárgykört rendező jogszabály:***

* *Magyarország helyi önkormányzatairól szóló 2011. évi CLXXXIX. törvény*
* *Az önkormányzat vagyonáról, a vagyonnal való rendelkezés és vagyonkezelés szabályairól szóló 10/2013. (VII.31.) önkormányzati rendelet*
* *9/2011.(II.15) Kormányrendelet a vis maior támogatás felhasználásának részletes szabályairól*

***Előterjesztő:*** *Huszárovics Antal polgármester*

***Az előterjesztést készítette:*** *Magyar Judit pályázati ügyintéző*

***Tisztelt Képviselő-testület!***

*A 2022. június 8-9-ei nagy mennyiségű eső következtében a 024., 092., 031-es hrsz-ú murvás útjait elmosta. A murvát a szántóföldekre horda és a nyomvályúkat mélyen kimosta.*

*A Magyar Államkincstár által megtartott előzetes helyszíni vizsgálat megtörtént, a Vis maior káresemény helyreállítását a jelen lévő szakemberek indokoltnak ítélték meg.*

*A káresemény vonatkozásában készült szakértői vélemény alapján a helyreállítás költsége: 18.808.700,-Ft, melyre a 9/2011. (II.15.) Kormányrendelet 5.§. (2) bekezdés c) pontja értelmében 90%-os támogatás igényelhető, 1.880.870,-Ft, saját forrás biztosítása mellett.*

*A pályázat benyújtásához csatolandó a Kormányrendeletben meghatározott tartalommal elfogadott Képviselő-testületi határozat.*

*A határozat kötelező tartalmi elemei:*

*- a káreseményhez kapcsolódóan milyen biztosítással rendelkezik,*

*- más, a tulajdonában lévő épületben ezt a feladatát nem tudja ellátni,*

*- a károsodott épület milyen kötelező önkormányzati feladat ellátását szolgálja,*

*- vállalja a károsodott, kötelező feladatot ellátó épületre értékkövető biztosítás megkötését,*

*- vállalja a károsodott ingatlannak a költséghatékonyság és a megvalósíthatóság*

*szempontjaira tekintettel történő helyreállítását,*

*- saját erejéből - részben vagy egészben - a vis maior esemény okozta helyzetet*

*nem tudja megoldani,*

*Kérem, szíveskedjen a Tisztelt Képviselő-testület az előterjesztést megtárgyalni és a határozati javaslatot elfogadni.*

***Csabdi, 2022. július 25.***

***Huszárovics Antal***

***polgármester***

***Határozati javaslat:***

***Csabdi Község Önkormányzat Képviselő-testületének***

***…/2022. (VII. 28.) határozata***

***a Vis maior támogatásra benyújtandó pályázata a külterület***

***024., 092., 031-es hrsz-ú utak helyreállítására***

*Csabdi Község Önkormányzat Képviselő-testülete úgy határoz, hogy vis maior támogatás címen pályázatot nyújt be a Belügyminisztérium felé az alábbiak szerint:*

***A káresemény megnevezése:***

***Csabdi, külterület 024., 092., 031-es hrsz-ú utak helyreállítására***

***A káresemény forrásösszetétele:***

*adatok Ft-ban*

|  |  |  |
| --- | --- | --- |
| ***Megnevezés*** | ***2022. év*** | ***%*** |
| *Saját forrás* | ***1.880.870,-Ft Ft*** | ***10%*** |
| *Biztosító kártérítése* | *0.-Ft* | ***0%*** |
| *Egyéb forrás* | *0.-Ft* | ***0%*** |
| ***Vis maior igény*** | ***16.927.830,-Ft*** | ***90%*** |
| ***Források összesen*** | ***18.808.700,-Ft*** | ***100%*** |

* *A károk helyreállításának (költségvetés alapján) tervezett összköltsége* ***18.808.700,-Ft*** *melynek fedezetét az önkormányzat* ***nem tudja / részben tudja*** *(megfelelő rész aláhúzandó) biztosítani.*
* *Nyilatkozik arról, hogy a káreseménnyel érintett vagyonelem a tulajdonát képezi.*
* *A bekövetkezett káreseménnyel kapcsolatban az Önkormányzat biztosítással* ***rendelkezik / nem rendelkezik****\* (a megfelelő rész aláhúzandó)*
* *A saját forrás összegét az Önkormányzat 2022. évi költségvetéséről szóló 1/2022.(II.14.) számú rendeletében az általános tartalék terhére biztosítja.*
* *Az önkormányzat vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.*

*A Képviselő-testület felhatalmazza a polgármester a támogatási igény benyújtására.*

*Határidő: azonnal*

*Felelős: Huszárovics Antal polgármester*